એન.ડી.એ. સરકાર વખતે પણ વડાપ્રધાન શ્રી અટલબિહારી વાજપેયીએ પણ રમજાન માસમાં જમ્મુ-કાશ્મીરમાં શસ્ત્રવિરામ જાહેર કરેલો. પરંતુ વાજપેયીજીની આ ઑફરને ઉગ્રવાદીઓએ ફગાવી દીધેલી. તેનાથી ઊલટું ઉગ્રવાદીઓએ જેહાદ વધુ ઉગ્ર બનાવી હતી. પાકિસ્તાન સ્થિત આતંકી સંગઠનોએ પ્રતિજ્ઞા જાહેર કરતાં કહેલું કે, ‘અમારી દૃષ્ટિએ કાશ્મીર વિવાદ ઉકેલવાનો એક માત્ર માર્ગ જેહાદ છે.’ તેમના આ શબ્દો તા. ૨૧-૧૦-૨૦૦૦ના રોજ પ્રસિદ્ધ થયેલા.